Operatori i një firme private hekurudhore që i shërben periferisë së Tokios ka lëshuar një falje pasi një prej trenave të tij u nis 20 sekonda përpara afatit. Pasagjerët që hipën në orën 9.44.40 të mëngjesit Tsukuba Express nga stacioni Minami Nagareyama, në veri të Tokios, nuk ishin në dijeni se çdo gjë ishte e gabuar kur treni, i cili kishte ardhur në kohë, u largua nga platforma në orën 9.44.20. Operatori i trenit, megjithatë, besonte se gabimi ishte mjaft seriozsa duhej patjetër të kërkohej falje.
"Ne kërkojmë ndjesë thellësisht për shqetësimet e rënda të imponuara ndaj klientëve tanë", tha në një deklaratë Kompania Metropolitan Intercity Railway.
Përgjegjësi i trenit nuk kishte kontrolluar siç duhet orarin e trenit, tha firma, duke shtuar se ekuipazhi ishte udhëzuar të ndiqte në mënyrë strikte procedurën për të parandaluar përsëritjen./CityNews